Mosvold var engasjert i en rekke shippingaktiviteter (tank, tørrlast, kjøleskip og ferger) så vel som offshore. Offshorevirksomheten økte gjennom oppkjøpet av det amerikanske selskapet Dual Drilling Company i 1990, i 1995 igjen utskilt fra Mosvold som Dual Invest ASA. I 2001 ble Mosvold Shipping kjøpt av rederiet Frontline. Familieselskapet ble drevet videre som et investeringsselskap, primært rettet mot eiendom, under navnet Mosvold & Co AS.